Nordjyllands og Syd- og Sønderjyllands Politi leder efter 46-årige Lars Jørgen Nielsen, der er forsvundet med sin 10-årige søn Tobias, som har behov for behandling.

Lars Jørgen Nielsen og Tobias er sidst set i Tønder og Abild i Sønderjylland midt i november måned. De har tidligere boet i Dronninglund og Hjallerup i Nordjylland og politiet mener, at der er sandsynlighed for, at de vender tilbage hertil. Ifølge politiet har Lars Jørgen Nielsen unddraget sig rettens og Børne- og Ungeudvalgets afgørelse om, at Tobias skal være anbragt i familiepleje, da Tobias behøver et professionelt behandlingsmiljø, som kan tilgodese hans behov. Lars Jørgen Nielsen er 46 år gammel og sønnen Tobias Nielsen 10 år. Ser du Lars Jørgen og Tobias, eller har du oplysninger til sagen, bedes du henvende dig til Nordjyllands Politi eller Syd-og Sønderjyllands Politi på 114.